Александър Пушкин
По-гаден от идилия…

Превод от руски: Николай Кънчев, —

chitanka.info

По-гаден от идилия…[0]

По-гаден от идилия и по-студен от ода,

от злоба мизантроп, от глупост пък поет —

над теб се пошегува жестоката природа,

кога те сътвори поред.

Боиш се от човека както от предател,

о, жалък образец на низката мечта!

Не бой се, глупчо зъл! Ще продължиш в света

ти без любовница и без приятел.

[0] Това стихотворение без подпис се намира в един от ръкописните лицейски сборници. Смята се, че Пушкин го написал по повод на някакво скарване с Кюхелбекер. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.